สภาผู้แทนราษฎร พิจารณาญัตติขอให้สภาผู้แทนราษฎรตั้งคณะกรรมาธิการวิสามัญเพื่อศึกษาแนวทางป้องกันไม่ให้เกิดการรัฐประหารขึ้นอีกในอนาคต
สภาผู้แทนราษฎร พิจารณาญัตติขอให้สภาผู้แทนราษฎรตั้งคณะกรรมาธิการวิสามัญเพื่อศึกษาแนวทางป้องกันไม่ให้เกิดการรัฐประหารขึ้นอีกในอนาคตการประชุมสภาผู้แทนราษฎร  ที่ประชุมได้พิจารณาญัตติขอให้สภาผู้แทนราษฎรตั้งคณะกรรมาธิการวิสามัญเพื่อศึกษาแนวทางป้องกันไม่ให้เกิดการรัฐประหารขึ้นอีกในอนาคต ซึ่งนายปิยบุตร แสงกนกกุล ส.ส.บัญชีรายชื่อ พรรคอนาคตใหม่ เป็นผู้เสนอ นายปิยบุตร ชี้แจงว่า ญัตตินี้มีสาระสำคัญเนื่องจากความไม่แน่นอนว่ารัฐธรรมนูญปี 2560 เพราะที่ผ่านมามีการทำร้ฐประหารหลายครั้ง ซึ่งหากยังไม่สามารถหามาตรการ หรือแนวทางป้องกันการรัฐประหารที่ถูกต้องเหมาะสมได้ ก็ยังมีโอกาสที่จะเกิดรัฐประหารได้ตลอดเวลา จึงเป็นที่มาให้ ส.ส.พรรคอนาคตใหม่ เข้าชื่อเสนอญัตตินี้ พร้อมย้ำว่าการรัฐประหารที่เกิดขึ้นไม่ได้เป็นการปราบโกง แต่เป็นการเปิดให้คณะนายทหารเข้ามายึดอำนาจและทำการทุจริตคอร์รัปชัน ที่สุดแล้วก็ปราบโกงไม่สำเร็จและเกิดการคอร์รัปชันรูปแบบใหม่ๆ ไม่สามารถตรวจสอบได้ แล้วสุดท้ายก็จะเขียนในรัฐธรรมนูญเพื่อนิรโทษกรรมการกระทำของตัวเอง จึงเสนอให้แก้ไขบทบัญญัติในประมวลกฎหมายอาญามาตรา 113/1 เสนอให้ประชาชนเป็นผู้เสียหายในคดีความผิดกบฏในราชอาณาจักรเพื่อไม่ให้ศาลอ้างว่าไม่ใช่ผู้เสียหายด้านนายวันมูหะมัดนอร์ มะทา ส.ส.พรรคประชาชาติ อภิปรายว่า ปัญหาสำคัญในการรัฐประหารเพราะผู้ทำรัฐประหารได้อำนาจ เห็นได้จากผู้ทำรัฐประหารในอดีต เมื่อหมดอำนาจไปต่างร่ำรวยมหาศาล ทั้งที่อำนาจนี้เป็นของประชาชน อีกทั้งผลเสียจากการรัฐประหารที่สำคัญคือ การไม่ได้รับการยอมรับจากนานาประเทศเกิดผลกระทบทางเศรษฐกิจและการท่องเที่ยวอย่างมาก ดังนั้นแนวคิดที่จะป้องกันการรัฐประหารในอนาคตคือ การศึกษาหาแนวทางป้องกันการรัฐประหาร สร้างทหารอาชีพ ไม่ใช่ทหารการเมืองเพื่อขึ้นมาทำหน้าที่ปกป้องประเทศไม่ใช่เข้ามาทำหน้าที่ยึดอำนาจ ยกระดับคุณภาพทหารชั้นผู้น้อยให้มีโอกาสก้าวหน้าในอาชีพ ปลูกฝังให้ทหารเป็นคนอุทิศตนมีความเป็นกลางทางการเมือง ไม่ปลูกฝังให้ทหารเข้ามาแสวงหาอำนาจ